EkBass/fiwiki-20250220-pages-articles huggingface dataset:
Solomun

Solomun (oik. Mladen Solomun, s. 1975 Jugoslavia) on bosnialais-saksalainen DJ ja musiikkituottaja. Hän on kolminkertainen DJ Awardsin voittaja. Solomun varttui Hampurissa. ==Lähteet== Luokka:Saksalaiset DJ:t Luokka:Saksalaiset house-artistit Luokka:Vuonna 1975 syntyneet Luokka:Elävät henkilöt
Jack Downham

Jack Downham (s. 19. syyskuuta 2001) on englantilainen elokuvanäyttelijä, joka on tullut tunnetuksi Noah Dinglen roolissa englantilaisessa saippuasarjassa Emmerdalessa. Hän esiintyi myös sarjassa Sydämen asialla. == Lähteet == == Aiheesta muualla == * Luokka:Elävät henkilöt Luokka:Vuonna 2001 syntyneet Luokka:Englantilaiset näyttelijät
Ginowan

Ginowan () on Japanin kaupunki Okinawan saarella Okinawan prefektuurissa. Se sijaitsee Itä-Kiinan meren rannikolla Okinawan saaren eteläosassa prefektuurin pääkaupungin Nahan koillispuolella. Kaupungin keskiosassa on suuri Yhdysvaltain merijalkaväen Futenman lentotukikohta; yhteensä Yhdysvaltojen sotilastukikohdat käsittävät kaupungin pinta-alasta lähes kolmasosan. Ginowanissa on 99 321 asukasta (syyskuussa 2019) ja sen pinta-ala on 19,80 neliökilometriä. Ginowan sai hallinnollisena alueena (magiri) alkunsa jo 1600-luvun loppupuolella. Meiji-kaudelta lähtien se kehittyi Okinawan saaren keskiosien poliittisena ja taloudellisena keskuksena. Paikkakunta tuhoutui toisessa maailmansodassa, Nodaken kaupunginosaa lukuun ottamatta, ja Yhdysvallat valtasi sieltä alueen sotilastukikohdakseen. Sodan jälkeen kaupunki on laajentunut reikäleivän muotoisesti tukikohdan ympärille. Kaupunkioikeudet Ginowanille myönnettiin vuonna 1962 ja se on jatkanut kasvuaan osana Nahan suurkaupunkialuetta. Kaupunkiin on sijoitettu muun muassa Okinawa Convention Center -kongressikeskus. Ginowanin merkittävimpiin elinkeinoihin kuuluvat vähittäiskauppa ja palvelualat. Maatalous tuottaa etenkin sokeriruokoa, mutta sen käytössä oleva maa-ala on puolittunut toisen maailmansodan jälkeen. Kaupungin nähtävyyksiin lukeutuu Futenma-gūn pyhäkkö, yksi Ryūkyūn kahdeksasta pyhäköstä. == Kuvia == Tiedosto:Futenma-gū Cave.JPG|Futenma-gūn pyhäkön luola Tiedosto:Okinawa Convention Center14n.jpg|Okinawa Convention Center Tiedosto:Ginowan Tropical Beach.JPG|Ginowanin ”Tropical Beach” == Lähteet == == Aiheesta muualla == * Kaupungin internetsivut Luokka:Okinawan prefektuurin kaupungit
Vähä Aitasalo

Vähä Aitasalo on Päijänteen saari Pirkanmaalla Kuhmoisissa. == Maantietoa == Saari on 1,2 kilometriä pitkä, 710 metriä leveä ja sen pinta-ala on 43,8 hehtaaria . Se sijaitsee Tehinselän länsiosassa aivan Kuhmoisten kirkonkylän edustalla olevassa saaristossa. Saari on kaksiosainen. Koillispuoli yhtyy lounaisosaan 130 metriä leveän ja matalan kannaksen kautta. Koillisosa on 730 metriä pitkä ja 420 metriä leveä. Lounaisosa on vastaavasti 800 metriä pitkä ja 500 metriä leveä. Kannaksella kasvaa vähän puita ja siihen työntyy kaakosta 300 metriä pitkä lahti ja vastakkaiselta suunnalta toinen lahti. Viereinen Iso Aitasalo jää länsipuolella olevan 40-200 metriä leveän salmen taakse. Salmen eteläpuolella on matalikolla neljä luotoa yhdessä ryhmässä . Vastakkaisella puolella sijaitsee suurempia saaria. Niitä ovat Valakka, Sitkee, Töttö ja kuusi muuta pikkusaarta. Suuremmat pikkusaaret sijaitsevat korkeintaan 200 metrin etäisyydellä Vähä Aitasalosta. Tämä alue on vielä luotaamatta . Pohjoispuolella sijaitseva Suppa on 300 metrin päässä, mutta saarien välistä kulkee veneväylä. Valakassa on väylää opastava kummeli. Saariryhmän suuria saaria ovat vielä alle 600 metriä länteen sijaitseva Lampsalo, 700 metriä luoteeseen sijaitseva Sarvisalo ja 300 metriä kaakkoon sijaitseva Pukki. Vähä Aitasalo on verrattain matala ja sen korkein mäki kohoaa 24 metrin korkeuteen Päijänteestä. Se sijaitsee saaren koillispäässä. Myös länsipäässä on mäki ja se kohoaa noin 19 metrin korkeuteen. Saaren asutus on vähäistä. Sen koillispuolella on kaksi vapaa-ajan asuntoa. == Historiaa == Vuoden 1938 taloudellisessa kartassa saaria kutsuttiin karttanimellä ”Aitasalot”. Kartassa näkyy yksi rakennus saaren koillispäässä . Alueen saarissa asusteli kalastaja mökeissä tai majoissa. Tällainen voi olla taloudellisessa kartassa näkyvä rakennus. Mökkiä on kutsuttu Artturinmajaksi . Vuoden 1965 peruskartassa on saarella kaksi mökkiä samalla paikalla kuin nykyäänkin. == Huomautukset == == Lähteet == Luokka:Päijänteen saaret Luokka:Kuhmoisten saaret
Jyväskylän keskustaajama

Jyväskylän keskustaajama on Suomen viidenneksi suurin taajama ja Jyväskylän kaupungin keskus, joka sijaitsee Keski-Suomessa Jyväskylän ja Muuramen alueilla. Taajamassa asui vuoden 2021 lopussa hieman yli 130 000 ihmistä, joista Jyväskylässä noin 128 000 asukasta. Taajama ohitti asukasluvussa Lahden keskustaajaman 2000-luvun alkupuolella. Taajaman osiksi on tullut aiemmin eri taajaman muodostaneita alueita, mm. Vaajakoski muodosti vielä 1980-luvun alussa eri taajaman, mutta nykyään on yhdessä viereisen Jyskän kanssa osa Jyväskylän keskustaajamaa. Muuramen kunnan puolella sijaitsevan Kinkomaan yhdistyminen osaksi Jyväskylän keskustaajamaa liitti siihen myös ennen erillisenä taajamana sijainneen Säynätsalon. Muuramen kuntakeskus Muuramen kirkonkylä on edelleen oma taajamansa. == Lähteet == Luokka:Suomen kuntakeskukset Luokka:Keski-Suomen maakunnan taajamat
Yläniemimaa

Yläniemimaa () on yksi kahdesta suuresta niemimaasta, jotka muodostavat Michiganin osavaltion. Niemimaa rajoittuu pohjoisessa Yläjärveen, idässä St. Maryyn, kaakossa Michiganjärveen ja Huronjärveen, sekä lounaassa Wisconsiniin. Yläniemimaa käsittää 29 prosenttia Michiganin pinta-alasta, mutta vain noin 3 prosenttia Michiganin asukkaista asuu siellä. Yläniemimaan kaupunkeihin kuuluu Marquette, Sault Ste. Marie, Escanaba, Menominee, Houghton ja Iron Mountain. Niemimaalla sijaitsevat Yhdysvaltain ainoat piirikunnat, joissa suhteellinen enemmistö väestöstä on amerikansuomalaisia. ==Lähteet== ==Aiheesta muualla== Luokka:Michiganin maantiede Luokka:Yhdysvaltain niemimaat Luokka:Seulonnan keskeiset artikkelit
Lahden keskustaajama

Lahden keskustaajama on Suomen kuudenneksi suurin taajama ja Lahdessa sijaitsevalta osaltaan Lahden kaupungin sekä Salpakankaan osalta Hollolan kunnan hallinnollinen keskus. Taajama sijaitsee Päijät-Hämeessä Lahden, Hollolan ja Asikkalan alueilla. Vuoden 2023 lopussa taajamassa asui 120 334 asukasta, ja sen maapinta-ala oli 119,0 neliökilometriä. Asukkaista 104 958 asui Lahdessa, 15 007 Hollolassa ja 369 Asikkalassa. Lahti ja Nastola yhdistyivät kuntaliitoksessa vuonna 2016. Vuoden 2014 lopussa taajama ulottui 10 asukkaan verran myös Nastolan kunnan alueelle. == Lähteet == Luokka:Päijät- Hämeen maakunnan taajamat Luokka:Suomen kuntakeskukset
Kuopion keskustaajama

Kuopion keskustaajama on Suomen seitsemänneksi suurin taajama ja Kuopion kaupungin hallinnollinen keskus, joka sijaitsee Pohjois-Savossa Kuopiossa. Taajamassa asui vuoden 2021 lopussa vajaa 94 tuhatta ihmistä ja sen pinta-ala oli noin 54 km². Täten väestötiheys oli 1 726 as./km², mikä tekee siitä Suomen kolmanneksi tiheimmin asutun taajaman ja toiseksi tiheimmin asutun keskustaajaman Helsingin keskustaajaman jälkeen. Kyseessä on Suomen suurin vain yhdessä kunnassa sijaitseva taajama. ==Lähteet== Luokka:Suomen kuntakeskukset Luokka:Pohjois-Savon maakunnan taajamat
Joensuun keskustaajama

Joensuun keskustaajama on Suomen yhdeksänneksi suurin taajama. Se sijaitsee Pohjois-Karjalassa Joensuun, Kontiolahden ja Liperin alueilla. Taajama on Joensuussa sijaitsevalta osaltaan Joensuun kaupungin hallinnollinen keskus. Taajamassa asui vuoden 2019 lopussa 72 621 ihmistä, joista 61 659 Joensuussa, 6 272 Kontiolahdella ja 4 690 Liperissä. Taajaman pinta-ala on 80,82 neliökilometriä ja väestöntiheys 898,6 as./km². Kontiolahden Kylmäoja ja Lehmo sekä Liperin Ylämylly kuuluvat Joensuun keskustaajamaan, mutta kuntien hallinnolliset keskukset ovat niiden erilliset kirkonkylät. == Lähteet == Luokka:Suomen kuntakeskukset Luokka:Pohjois-Karjalan maakunnan taajamat
Vaasan keskustaajama

Vaasan keskustaajama on Suomen kymmenenneksi suurin taajama ja Vaasassa sijaitsevalta osaltaan Vaasan kaupungin sekä Sepänkylän osalta Mustasaaren kunnan hallinnollinen keskus, joka sijaitsee Pohjanmaalla Vaasan ja Mustasaaren alueilla. Vuoden 2022 lopussa taajaman väkiluku oli 69 034, maapinta-ala 72,89 km² ja väestötiheys 947,1 as./km². Taajaman asukkaista 60 160 asui Vaasassa ja 8 874 Mustasaaren puolella. ==Taajaman alue== Vaasan puolella taajama käsittää suurimmalta osin mantereella olevan kaupungin alueen poislukien Sundom, joka muodostaa oman taajamansa Sulvan kanssa. Jotkut kaupunginosat kuuluvat taajamaan vain osittain, esimerkiksi Västervikin Storsandenin alue, Suvilahden eteläisin kärki ja Runsorissa lentokentän alue rajautuvat taajaman ulkopuolelle. Höstveden, Vanhasataman ja Pilvilammen kaupunginosat eivät kuulu lainkaan taajaman alueelle. Mustasaaren puolella taajama-alueeseen kuuluu kokonaan tai osittain Sepänkylän, Karperön, Singsbyn, Iskmon ja Jungsundin kylät. == Lähteet == Luokka:Suomen kuntakeskukset Luokka:Pohjanmaan maakunnan taajamat Luokka:Vaasan taajamat Luokka:Mustasaaren taajamat
Rovaniemen keskustaajama

Rovaniemen keskustaajama on Suomen kahdenneksitoista suurin taajama ja Rovaniemen kaupungin hallinnollinen keskus, joka sijaitsee Lapissa Rovaniemellä muutama kilometri napapiirin eteläpuolella. Taajamassa asuu 53 604 ihmistä.Taajamat väkiluvun ja väestöntiheyden mukaan 31.12.2019 Taajaman pinta-ala on 60,08 km² ja väestötiheys 892,2 as./km². Vuonna 2006 Rovaniemen kaupunkiin liitetyn Rovaniemen maalaiskunnan suurin ja merkittävin taajama, Saarenkylä oli osa Rovaniemen keskustaajamaa. == Lähteet == Luokka:Suomen kuntakeskukset Luokka:Rovaniemen taajamat
Ftrace

ftrace () on Linux-ytimen funktiokutsujen seurantatyökalu. ftrace on lisätty ytimeen versiossa 2.6.27 ja sillä voi seurata melkein kaikkia ytimen funktioita. Seuranta ei aiheuta lisäkuormaa kun se ei ole käytössä. Alkuperäinen kehittäjä on Steven Rostedt.https://www.kernel.org/doc/Documentation/trace/ftrace.txt ftracea on laajennettu tukemaan myös muita seurattavia asioita kuten miten pitkään keskeytykset ovat kytkettynä pois päältä ja kauanko korkean prioriteetin tehtäviä ajetaan niiden herättämisen jälkeen. ftracen keräämiä tietojen käsittelyyn on sovellusohjelmia kuten trace-cmd ja KernelShark. Android- alustalla atrace käyttää ftracea keräämään ytimen tapahtumia. == Lähteet == == Aiheesta muualla == * Measuring Function Duration with Ftrace (PDF) * Kernel Recipes 2019 - ftrace: Where modifying a running kernel all started YouTube * Kernel Recipes 2019 - ftrace: Where modifying a running kernel all started SlideShare Luokka:Linux-ydin Luokka:Debuggaus
Changing of Seasons

Changing of Seasons on suomalaisen rockyhtye Santa Cruzin kappale, joka julkaistiin ensimmäisenä singlenä yhtyeen neljänneltä studioalbumilta Katharsis 8. huhtikuuta 2019. Kappale on yhtyeen laulaja Archie Cruzin ja tuottaja Kane Churkon kirjoittama. ”Changing of Seasons” esitettiin ensimmäisen kerran livenä Tallinnassa 2. kesäkuuta 2019. == Kappaleet == === Digitaalinen lataus ja suoratoisto === == Kokoonpano ja muut tekijät == === Muusikot === * Archie Cruz – laulu, kaikki soittimet === Tuotanto === * Kane Churko – tuotanto, äänitys, miksaus, masterointi * Tim LeNoir – kansitaide == Lähteet == Luokka:Santa Cruzin kappaleet Luokka:Vuoden 2019 kappaleet
Tell Me Why (Santa Cruzin kappale)

Tell Me Why on suomalaisen rockyhtye Santa Cruzin kappale, joka julkaistiin toisena singlenä yhtyeen neljänneltä studioalbumilta Katharsis 21. toukokuuta 2019.”Tell Me Why” on yhtyeen laulaja Archie Cruzin ja tuottaja Kane Churkon kirjoittama. Kappale esitettiin ensimmäisen kerran livenä Tallinnassa 2. kesäkuuta 2019. == Kappaleet == === Digitaalinen lataus ja suoratoisto === == Kokoonpano ja henkilöstö == === Muusikot === * Archie Cruz – laulu, kaikki soittimet === Tuotanto === * Kane Churko – tuotanto, äänitys, miksaus, masterointi * Tim LeNoir – kansitaide == Lähteet == Luokka:Santa Cruzin kappaleet Luokka:Vuoden 2019 kappaleet
Into the War

Into the War on suomalaisen rockyhtye Santa Cruzin kappale, joka julkaistiin kolmantena singlenä yhtyeen neljänneltä studioalbumilta Katharsis 21. elokuuta 2019. ”Into the War” on yhtyeen laulaja Archie Cruzin, tuottaja Kane Churkon, ja Rob Endlingin kirjoittama. Kappale esitettiin ensimmäisen kerran livenä Tallinnassa 2. kesäkuuta 2019. == Kappaleet == === Digitaalinen lataus ja suoratoisto === == Kokoonpano ja henkilöstö == === Muusikot === * Archie Cruz – laulu, kaikki soittimet === Tuotanto === * Kane Churko – tuotanto, äänitys, miksaus, masterointi * Tim LeNoir – kansitaide == Lähteet == Luokka:Santa Cruzin kappaleet Luokka:Vuoden 2019 kappaleet
Testify (Santa Cruzin kappale)

Testify on suomalaisen rockyhtye Santa Cruzin kappale, joka julkaistiin neljäntenä singlenä yhtyeen neljänneltä studioalbumilta Katharsis 25. syyskuuta 2019. Kappale on yhtyeen laulaja Archie Cruzin, tuottaja Kane Churkon ja Lauri Hämäläisen kirjoittama. Kappale esitettiin ensimmäisen kerran livenä Mexico Cityssä 3. elokuuta 2019. == Kappaleet == === Digitaalinen lataus ja suoratoisto === == Tekijät == === Muusikot === * Archie Cruz – laulu, kaikki soittimet === Tuotanto === * Kane Churko – tuotanto, äänitys, miksaus, masterointi * Tim LeNoir – kansitaide == Lähteet == Luokka:Santa Cruzin kappaleet Luokka:Vuoden 2019 kappaleet
Norjalainen rekisterikilpi

Norjalainen rekisterikilpi koostuu tavallisesti kahdesta kirjaimesta sekä neljästä tai viidestä numerosta. Tavallisesti rekisterikilvet ovat pohjaväriltään valkoisia ja niiden merkit mustia, mutta tästä on olemassa useita poikkeuksia. == Rekisterikilpi == === Kirjainyhdistelmät === Yleensä rekisterikilpien kaksi ensimmäistä kirjainta kertovat, minkä kaupungin liikenneviranomainen (trafikkstasjon) rekisteröinnin on tehnyt. Esimerkiksi kirjainyhdistelmillä HS, HT, HU, HV, HX ja FB alkavat rekisterinumerot on rekisteröity Lillehammerissa. Tästä säännöstä on joitakin poikkeuksia: Merkitys Kirjainyhdistelmä(t) Sähköauto EL EK EV EB EC Kaasukäyttöinen auto GA Vetyauto HY Diplomaattiajoneuvo CD === Numeroyhdistelmät === Kirjainyhdistelmää seuraa neljä- tai viisinumeroinen sarjanumero. Kaikilla autoilla ja kuorma-autoilla sarjanumero on viisinumeroinen luku väliltä 10000–99999. Muilla ajoneuvoilla sarjanumero on neljänumeroinen ja väliltä 1000–9999. === Väriyhdistelmät === Pohjaväri Kirjainten väri Merkitys Esimerkki Valkoinen Musta Kaikki tavalliset ajoneuvot DA 12345 Vihreä Musta Tietyt kriteerit täyttävät pakettiautot AA 12345 Musta Keltainen Ajoneuvot, joilla ei saa ajaa julkisilla teillä DJ 457653 Sininen Keltainen Diplomaattiajoneuvot CD 12345 Oranssi Musta Sotilasajoneuvot 12345 == Erikoistunnukset == Norjassa on nykyään myös mahdollista ostaa itselleen vapaavalintainen rekisteritunnus, johon tavalliset säännöt eivät päde. Vapaavalintaisen rekisteritunnuksen on oltava kahdesta seitsemään merkkiä pitkä. Vapaavalintaisen rekisteritunnuksen hinta on 9 000 Norjan kruunua. Rekisteritunnus on voimassa kymmenen vuoden ajan, jonka jälkeen sitä on haettava uudelleen. == Lähteet == Luokka:Rekisterikilvet rekisterikilpi
Kuloveden laiturivaihde

Kuloveden laiturivaihde (Kuv) oli rautateiden liikennepaikka Tampere–Pori- rataosalla, nykyään Nokian kaupunkiin kuuluvan Suoniemen alueella Kuljun kylässä Kuloveden pohjoisrannalla Siuron ja Suoniemen rautatieaseman välissä, ja se oli toiminnassa 1895–1972. Koska Kuljun seisake (Kju) oli ilmeisesti jo olemassa Lempäälässä, tämä paikka nimettiin järven mukaan. Liikennepaikan etäisyys Helsingistä oli 216 kilometriä. Vain pari kilometriä lännemmäs sijoittuivat huomattavasti uudemmat Kesäniemen, Leukaluiden ja Myrrän seisakkeet.Vaunut.org Lielahti–KokemäkiVaunut.org Tampere–Riihimäki == Lähteet == Luokka:Suoniemi Luokka:Nokian liikenne Luokka:Pirkanmaan lakkautetut rautatieliikennepaikat
Kleun Cheewit

Kleun Cheewit (; Khlun Chiwit) on televisioyhtiö Channel 3:n esittämä thaimaalainen TV-sarja. Sen päärooleissa ovat Urassaya Sperbund, Prin Suparat, Louis Scott ja Toey Jarinporn Joonkiat. == Näyttelijät == == Aiheesta muualla == * Viralliset kotisivut Luokka:Thaimaalaiset televisiosarjat Luokka:2010-luvun draamasarjat
Daegun metro

Daegun metro () on metrojärjestelmä Daegun kaupungissa. Järjestelmä koostuu kolmesta linjasta, joista kaksi on varsinaisia metrolinjoja ja yksi monoraillinja. Linja 1 kulkee Seolhwa-Myenonggokin asemalta Sabokin asemalle. Linja 1:llä on 32 asemaa ja sen pituus on 28,4 km. Linja 2 kulkee Muniangin asemalta Yeungnamin yliopiston asemalle. Sillä on 29 asemaa ja sen pituus on 31,4 km. Kummatkin metrolinjat kulkevat itä-länsisuunnassa ja ne risteävät Banwoldangin asemalla. Pohjois-eteläsuunnassa kulkee monoraillinja. Sen pituus on 24 km ja sillä on 30 asemaa. Sen lähtöasema on Chilgok Kyungpookin kansallisen yliopistollisen sairaalan asema ja pääteasema Yongjin asema. ==Lähteet== Luokka:Etelä-Korean metroliikenne Luokka:Daegu
Hopealevytetra

Hopealevytetra (Metynnis argenteus) on piraijoiden (Serrasalmidae) heimoon kuuluva kalalaji, jota pidetään usein akvaariossa ja se on varsinkin Yhdysvalloissa suosittu akvaariokala, jossa sitä markkinoidaan Silver dollar- nimellä. Hopealevytetra on saanut nimensä litteästä hopeaisesta ulkonäöstään. Eri yksilöt voidaan tunnistaa mustista pilkuista, jotka ovat kaikilla eri kohdassa. Koirailla on naaraita suurempi peräevä, ja ensiksimainituilla on evän vieressä punainen laikku. Hopealevytetra on helppo sekoittaa samankaltaiseen Metynnis hypsauchen-kalalajiin, jota myös myydään Yhdysvalloissa nimellä Silver dollar. Hopealevytetraa tavataan villinä Etelä- Amerikasta Tapajós-joen altaassa Brasiliassa. == Lähteet == Luokka:Akvaariokalat Luokka:Piraijat
Testify

Testify voi tarkoittaa seuraavia: * Testify, Phil Collinsin albumi vuodelta 2002 * Testify, P.O.D.:n albumi vuodelta 2006 * Testify, Rage Against the Machinen kappale vuodelta 2000 * Testify, Santa Cruzin kappale vuodelta 2019
Maria Sorvisto

Maria Katriina Sorvisto (s. 1983https://kuntalehti.fi/tyopaikat/tyopaikkauutiset/maria-sorvisto- ylivieskan-kaupunginjohtajaksi/) on Ylivieskan kaupunginjohtaja vuodesta 2018 lähtien. Hän on koulutukseltaan oikeustieteen maisteri. Aiemmin Sorvisto on toiminut Haapaveden kaupungin palveluksessa hallintojohtajana, ja viimeiset kaksi ja puoli vuotta hän hoiti talousjohtajan tehtävää. == Lähteet == Luokka:Ylivieskan kunnan-, kauppalan- ja kaupunginjohtajat Luokka:Suomalaiset juristit Luokka:Vuonna 1983 syntyneet Luokka:Elävät henkilöt
Tell Me Why

Tell Me Why voi tarkoittaa seuraavia: * Tell Me Why, Bobby Vintonin albumi vuodelta 1964 * Tell Me Why / Sings For Lonely Nights, Bobby Vintonin kokoelma-albumi vuodelta 2001 * Tell Me Why, Amnan kappale vuodelta 2011 * Tell Me Why, Santa Cruzin kappale vuodelta 2019
Incheonin metro

Incheonin metro () on metrojärjestelmä Incheonin kaupungissa. Se otettiin käyttöön vuonna 1999. Se koostuu kahdesta linjasta, joista ensimmäinen linja kulkee etelä-pohjoissunnassa Gyeyangin asemalta International Business Districtin asemalle. Toinen linja kulkee enemmän itä-länsisuunnassa Geomdan Oryun asemalta Unyeon asemalle. Myös toinen linja kulkee jossain määrin etelä- pohjoissunnassa. Linjat risteävät Incheon City Hallin asemalla. Incheonin metrolinjat käyttävät useita samoja asemia kuin Soulin metro. Ensimmäisellä linjalla on 29 ja toisella linjalla 27 asemaa. Ensimmäinen linja on 29,4 km ja toinen 29,1 km pitkä. ==Lähteet== Luokka:Etelä-Korean metroliikenne Luokka:Incheon
Daejeonin metro

Daejeonin metro () on metrojärjestelmä Daejeonin kaupungissa. Se avattiin maaliskuussa 2006. Sen pituus on 22,6 kilometriä ja sillä on 22 asemaa. Se kulkee itä-länsisuunnassa Daejeonin läpi. Sen lähtöasema on Panamin asema ja pääteasema Banseokin asema. ==Lähteet== Luokka:Etelä-Korean metroliikenne
Ruutuakara

Ruutuakara eli ruutukirjoahven (Dicrossus filamentosus) on kirjoahventen (Cichlidae) heimoon kuuluva kalalaji, joka soveltuu akvaariossa pitoon. Ruutuakaran sukupuoli on helppo määrittää, sillä naaraiden vatsaevät ovat punaiset, koirailla ne ovat miltei harmaat. Ruutuakara voi luonnossa kasvaa korkeintaan noin 3,8 senttimetrin mittaiseksi, mutta voi akvaariossa yltää jopa 7,5 senttimetrin mittaan. Luonnossa ruutuakaraa tavataan Etelä-Amerikassa Brasiliassa Amazonjoen altaassa, Rio Negro-joen suistolla, Orinoco-joen altaassa Inírida-joesta Kolumbiassa Maripaan Venezuelassa. Vastoin muiden Dicrossus-lajien tapoja ruutuakarat kutevat akvaariokasvien kuten melalehtien (Cryptocoryne) lehdille. Naaras kutee noin sata mätimunaa ja hoitaa niitä noin vuorokauden, minkä jälkeen kutukasvi kannattaa siirtää toiseen akvaarioon, jossa poikaset kuoriutuvat noin 2,5 vuorokauden päästä. == Lähteet == Luokka:Kirjoahvenet Luokka:Akvaariokalat
Gwangjun metro

Gwangjun metro () on metrojärjestelmä Gwangjun kaupungissa. Se koostuu yhdestä 20,1 km pitkästä linjasta, jolla on 20 asemaa. Se avattiin käyttöön vuonna 2004. Se kulkee Gwangjun läpi itä-länsisuunnassa. Sen lähtöasema on Nokdongin asema ja pääteasema Pyeongdongin asema. ==Lähteet== Luokka:Etelä-Korean metroliikenne Luokka:Gwangju
Pavel Volja

Pavel Aleksejevitš Volja (ven. Па́вел Алексе́евич Во́ля, s. 14. maaliskuuta 1979, Penza, Venäjän SFNT, Neuvostoliitto) on venäläinen koomikko, tv- juontaja, näyttelijä ja laulaja. Hän juontaa tv-ohjelmia Comedy Club ja Improvizatsija (Импровизация) TNT-kanavalla. Hän on julkaissut albumit Respect i Uvažuha (Respect и Уважуха), Novoje (Новое) ja Mysli i Muzyka (Мысли и Музыка). Hän on tehnyt myös kappaleita DJ Smashille (oikealta nimeltään Andrei Širman). == Elämä ja ura == Volja oli Penzan joukkueen (Valeon Dasson, ven. Валеон Дассон) kapteeni humoristisessa kilpailuohjelmassa KVN (КВН). Hän on työskennellyt juontajana Russkoje Radio -kanavalla Penzassa ja Moskovassa. Vuonna 2001 Volja valmistui äidinkielen ja kirjallisuuden opettajaksi Penzan pedagogisesta instituutista. Valmistuttuaan hän lähti Moskovaan parempien uramahdollisuuksien perässä. Aluksi hän toimi Moskovassa työnjohtajana rakennusalalla. Hän työskenteli käsikirjoittajana Igor Ugolnikoville ja juontajana Muz-TV:ssä, antoi äänensä päähenkilölle sarjassa V gostjah u Masjani (”Masjanjan vieraana”, ven. В гостях у Масяни) ja oli juontajana Hit- FM-radioasemalla. Comedy Clubin ensi-ilta oli 9. huhtikuuta 2005. Volja esiintyi ohjelmassa nimellä ”Lumipallo” (Snežok), ja hänen hahmonsa ”hurmaava ilkimys” rakentui muiden loukkaamisen varaan. Vuonna 2007 hän aloitti esiintymisen itsenäisenä artistina. Samana vuonna hän myös päätti kokeilla siipiään musiikkialalla. Hän sävelsi yksinkertaista musiikkia rumpukoneen avulla ja kirjoitti lyriikoita. == Yksityiselämä == Volja meni naimisiin voimistelija Ljaisan Utjaševan kanssa marraskuussa 2012. Pariskunnalle syntyi poika Robert 14.5.2013 ja tytär Sofija 6.5.2015. Molemmat lapset syntyivat Miamissa, mitä on spekuloitu ns. synnytysturismiksi, sillä lapset, jotka syntyvät Yhdysvalloissa, saavat automaattisesti Yhdysvaltain kansalaisuuden. == Aiheesta muualla == * Павел Воля Forbes * IMDb Luokka:Venäläiset näyttelijät Luokka:Vuonna 1979 syntyneet Luokka:Elävät henkilöt
Titaanidisulfidi

Titaanidisulfidi (TiS2) eli titaani(IV)sulfidi on titaani- ja sulfidi-ionien muodostama epäorgaaninen ioniyhdiste. Yhdistettä voidaan käyttää elektrodimateriaalina litliumioniakuissa ja kiinteänä voiteluaineena. ==Ominaisuudet== Huoneenlämpötilassa titaanidisulfidi on kellanruskeaa kiteistä ainetta. Yhdisteen alkeiskoppi on heksagonaalinen. Aine on veteen liukenematonta, mutta liukenee kuumennettaessa happoliuoksiin, jolloin se myös hajoaa. Titaanidisulfidin rakenne muistuttaa kadmiumjodidin rakennetta ja koostuu titaani- ja sulfidi-ionien muodostamista kerroksista. Alkalimetalli- ja maa-alkalimetallikationit sekä eräät orgaaniset anionit voivat interkalatoitua titaani- ja sulfidi-ionikerrosten väliin.Heinz Sibum, Volker Güther, Oskar Roidl, Fathi Habashi, Hans Uwe Wolf & Carsten Siemers: Titanium, Titanium Alloys, and Titanium Compounds, Ullmann's Encyclopedia of Industrial Chemistry, John Wiley & Sons, New York, 2017. ==Valmistus ja käyttö== Titaanidisulfidia voidaan valmistaa kuumentamalla titaanin ja rikin seosta. Tyypillisempi tapa on kuitenkin titaani(IV)kloridin ja rikkivedyn välinen reaktio kuumassa posliinista valmistetussa putkireaktorissa. :TiCl4 \+ 2 H2S → TiS2 \+ 4 HCl Ensimmäisenä titaanidisulfidin käyttöä litiumioniakkujen katodimateriaalina tutki M. Stanley Whittingham. Litiumionit kykenevät interkalatoitumaan titaanidisulfidin kiderakenteeseen ja myös poistumaan siitä. Titaanidisulfidia elektrodimateriaalinaan käyttävät akut tuottavat suuren jännitteen. Kaupallisissa sovelluksissa titaanidisulfidin ovat kuitenkin korvanneet myöhemmin kehitetyt tehokkaammat materiaalit. Titaanidisulfidia voidaan käyttää molybdeenidisulfidin tavoin kiinteänä voiteluaineena.Alvin J. Salkind, Martin Klein, Kathryn R. Bullock, John R. Pierson & Paul R. Gifford: Batteries, Secondary Cells, Kirk-Othmer Encyclopedia of Chemical Technology, John Wiley & Sons, New York, 2003. ==Lähteet== Luokka:Sulfidit Luokka:Titaaniyhdisteet
Porvoon keskustaajama

Porvoon keskustaajama on Suomen kahdeksanneksitoista suurin taajama ja Porvoon kaupungin hallinnollinen keskus, joka sijaitsee Uudellamaalla Porvoossa. Taajamassa asui 38 235 ihmistä vuonna 2017Taajamat väkiluvun ja väestöntiheyden mukaan 31.12.2017 . Taajaman pinta-ala on 47,06 km² ja väestötiheys 812,4 as./km². ==Lähteet== Luokka:Suomen kuntakeskukset Luokka:Uudenmaan maakunnan taajamat
Mikkelin keskustaajama

Mikkelin keskustaajama on Suomen yhdeksänneksitoista suurin taajama ja Mikkelin kaupungin hallinnollinen keskus, joka sijaitsee Etelä-Savossa Mikkelissä. Taajamassa asuu 36 876 ihmistä.Taajamat väkiluvun ja väestöntiheyden mukaan 31.12.2017 Taajaman pinta-ala on 38,60 km² ja väestötiheys 955,3 as./km². == Lähteet == Luokka:Suomen kuntakeskukset Luokka:Etelä-Savon maakunnan taajamat
Kokkolan keskustaajama

Kokkolan keskustaajama on Suomen kahdeksikymmenenneksi suurin taajama ja Kokkolan kaupungin hallinnollinen keskus, joka sijaitsee Keski-Pohjanmaalla Kokkolassa. Taajamassa asuu 36 705 ihmistä.Taajamat väkiluvun ja väestöntiheyden mukaan 31.12.2017 Taajaman pinta-ala on 47,78 km² ja väestötiheys 768,2 as./km². == Lähteet == Luokka:Suomen kuntakeskukset Luokka:Keski-Pohjanmaan maakunnan taajamat
Makarla (Perniö)

Makarla (; vanh. suom. Makkarpyöli) on kylä Salon kaupungin Perniössä. Se sijaitsee Perniön lounaisosassa Makarlanjärven rannalla. Makarlan naapurikylät ovat Järvenkylä, Skoila ja Ylönkylä. Valtaosa pienestä kyläalueesta on peltoa lukuun ottamatta kahta metsäistä mäkeä kylän pohjoisosassa. Kylän kantatilat Meritalo ja Pohjatalo ovat edelleen maatiloja. Meritalo on ollut aikoinaan sotilasvirkatalo. Tiloista on lohkottu muutamia tontteja asuintaloille 1900-luvun alkuvuosikymmeninä. Itse kylä lienee keskiaikainen uudisasutuskylä. ==Lähteet== Luokka:Perniön kylät
Rauman keskustaajama

Rauman keskustaajama on Rauman kaupungin hallinnollinen keskus ja Suomen 21. suurin taajama, joka sijaitsee Satakunnassa Raumalla. Vuoden 2022 lopussa taajamassa asui 33 143 ihmistä. Taajaman maapinta-ala oli 56,31 neliökilometriä ja väestötiheys 588,6 as./km². == Lähteet == Luokka:Suomen kuntakeskukset Luokka:Rauman taajamat
Lohjan keskustaajama

Lohjan keskustaajama on Lohjan kaupungin hallinnollinen keskus ja Suomen 22. suurin taajama, joka sijaitsee Uudellamaalla Lohjan ja Siuntion alueilla. Taajamassa asuu 33 084 ihmistä, joista Lohjalla 33 073 ja Siuntiossa 11 henkilöä.Taajamat väkiluvun ja väestöntiheyden mukaan 31.12.2017 Taajaman pinta-ala on 45,86 km² ja väestötiheys 721,4 as./km². == Lähteet == Luokka:Suomen kuntakeskukset Luokka:Uudenmaan maakunnan taajamat
Kajaanin keskustaajama

Kajaanin keskustaajama on Kajaanin kaupungin hallinnollinen keskus ja Suomen 23. suurin taajama, joka sijaitsee Kainuun maakunnassa. Taajaman läpi virtaa Kajaaninjoki, joka laskee kaupungin itäpuolisesta Rehjasta kohti länttä Oulujärveen. Kajaanin keskustasta on maanteise 182 kilometriä länsiluoteessa sijaitsevaan yliopistokaupunki Ouluun (jossa on esimerkiksi Kajaania palveleva Oulun yliopistollinen sairaala) ja 170 kilometriä Kajaania etelämpänä sijitsevaan yliopistokaupunki Kuopioon. Tilastokeskuksen taajama- aluerajauksen mukaan vuoden 2021 lopussa Kajaanin keskustaajaman pinta-ala oli 29,51 neliökilometriä ja väkiluku 29 442. Tilastollinen taajamarajaus voi poiketa virallisesta kunnanosien rajauksesta. Kajaanin seudun asutus on vuosituhansia vanhaa. Arkeologiset löydöt osoittavat, että seudulla on ollut asutusta jo Suomusjärven kulttuurikaudella eli noin 6 500 eaa. Savolaisia uudisasukkaita asettautui Koutaniemelle 1550-luvulla. Vähitellen nykyisen Kajaanin seudulle muutti lisää väkeä. Myös Vuohenkikosken (nykyisen Kajaaninjoen Ämmäkosken) seudulle asettui väkeä. Joen suuhun rakennettiin kuninkaankartano (Oulun palte), mikä osaltaan vauhditti asutuksen leviämistä. Muuttoa lisäsi vuonna 1604 alkunsa saanut linnoituksen rakentaminen Vuohenginjoen Ämmäkosken niskalle. Linnan pystyttäjät asettautuivat varustuksen etelärannalle. Linnoitus sai nimen Kajaanin linna (). Nimi juontuu Kainuun venäjänkielisestä muodosta Kajánij, sillä venäläinen paikannimi oli ainoa, minkä Ruotsin viranomaiset olivat Kajaanin seudulle löytäneet. Kajaanin linna vilkastutti koko Oulujärven ympäristön elämää tarjoamalla suojaa latokartanoille. Tilapäisten hökkelien kylä kehittyi kauppapaikaksi, jonne myös rajantakaiset kauppamiehet tulivat käymään kauppaa. Ruotsin kuningatar Kristiina luovutti 18. syyskuuta 1650 Kajaanin, Kuopion ja Iisalmen pitäjät ansioituneen kreivi Pietari Brahen vapaaherrakunnaksi. Paikannimi Kajaani esiintyikin kirjallisissa lähteissä ensimmäisen kerran muodossa Caijane Socken (1650). Koska Pietari Brahe oli vieraillut Kajaanin korpilinnassa vuosina 1639 ja 1649, hän päätti muodostaa linnoituksen läheisestä talorykelmästä koko vapaaherrakuntansa keskuspaikan. Käydessään paikkakunnalla kolmannen kerran 6. maaliskuuta 1651, hän perusti linnan yhteyteen ruotsinkielisella nimellä Kajana tunnetun kaupungin ja myönsi sille tarvittavat privilegiot. (kesken) Kajaani kirkko 20090116.JPG|Kajaanin kirkko (Johan Jacob Ahrenberg, 1896). KajaaniOrthodoxChurch.jpg|Kajaanin ortodoksinen Kristuksen kirkastumisen kirkko (Ilmari Ahonen, 1959). Kajaani Castle Ruins Finland.JPG|Kajaanin linnan raunioita ja Kajaaninjoen ylittävä Ämmäkosken silta. Ämmäkoski power plant 2.jpg|Ämmäkosken voimalaitos Kajaaninjoessa. City Hall Pohjolankatu 13 Kajaani 20210623.jpg|Kajaanin kaupungintalo. A view to Kauppakatu, the main street of Kajaani.JPG|Näkymä Kauppakadulta Kajaanin keskustassa. Kajaani main library.jpg|Kajaanin kaupunginkirjaston pääkirjasto. Kajaani railway station 2017.jpg|Kajaanin rautatieasema. == Lähteet == Luokka:Kajaani Luokka:Kainuun maakunnan taajamat Luokka:Suomen kuntakeskukset
Riihimäen keskustaajama

Riihimäen keskustaajama on Riihimäen kaupungin hallinnollinen keskus ja Suomen 26. suurin taajama, joka sijaitsee Kanta-Hämeessä Riihimäen, Hausjärven ja Lopen alueilla. Taajamassa asuu 27 964 ihmistä, joista Riihimäellä 27 881, Hausjärvellä 24 ja Lopella 59 henkilöä.Taajamat väkiluvun ja väestöntiheyden mukaan 31.12.2017 Taajaman pinta-ala on 31,65 km² ja väestötiheys 883,5 as./km². == Lähteet == Luokka:Suomen kuntakeskukset Luokka:Kanta-Hämeen maakunnan taajamat
Veitset esiin – kaikki ovat epäiltyjä

Veitset esiin – kaikki ovat epäiltyjä () on vuonna 2019 ensi-iltansa saanut yhdysvaltalainen mysteerielokuva, jonka on ohjannut, käsikirjoittanut ja tuottanut Rian Johnson. Elokuva on moderni murhamysteeri ja sen juoni seuraa taitavaa yksityisetsivää, joka tutkii rikkaan dekkarikirjailijan kuolemaa. Sen pääosia esittävät Daniel Craig, Chris Evans, Ana de Armas, Jamie Lee Curtis, Michael Shannon, Don Johnson, Toni Collette, Lakeith Stanfield, Katherine Langford, Jaeden Martell ja Christopher Plummer. Veitset esiin sai ensi- iltansa Toronton elokuvajuhlilla 7. syyskuuta 2019. Teatteriensi-illan se sai Yhdysvalloissa 27. marraskuuta 2019 ja Suomessa 29. marraskuuta 2019. ==Rooleissa== ==Vastaanotto== ===Kriitikoiden mielipide=== Veitset esiin – kaikki ovat epäiltyjä sai pääosin erittäin hyvän vastaanoton kriitikoilta. Rotten Tomatoes -sivustolla 97 prosenttia sen saamista arvosteluista oli myönteisiä, perustuen 451 arvosteluun. Sivuston määrittämän kriitikoiden konsensuksen mukaan ”Veitset esiin terävöittää vanhoja murhamysteerikliseitä voimakkaasti kootulla jännitysmatkalla, joka käyttää erinomaisesti käsikirjoittaja-ohjaaja Rian Johnsonin loistavaa näyttelijäkaartia”. Metacritic-sivustolla sen pistemäärä oli 82/100 perustuen 52 arvosteluun. Helsingin Sanomien Pertti Avola ja Hufvudstadsbladetin Krister Uggeldahl antoivat molemmat elokuvalle kolme tähteä viidestä. ===Katsojat=== Suomessa se avasi viikonlopun selvästi katsotuimpana elokuvana lähes 14 000 katsojalla. 10\. helmikuuta 2020 mennessä elokuva oli kerännyt 129 689 katsojaa. ==Lähteet== ==Aiheesta muualla== * * Luokka:Vuoden 2019 yhdysvaltalaiset elokuvat
Kemin keskustaajama

Kemin keskustaajama on Kemin kaupungin sekä Keminmaan kunnan hallinnollinen keskus ja Suomen 27. suurin taajama, joka sijaitsee Lapissa Kemin, Keminmaan ja Tornion alueilla. Vuoden 2021 lopussa taajamassa asui 25 257 ihmistä, joista Kemissä 17 719, Keminmaalla 6 707 ja Torniossa 831 henkilöä. Taajaman pinta-ala on 49,97 km² ja väestötiheys 505,4 as./km². Keminmaan kuntakeskus Laurila on osa Kemin keskustaajamaa. == Lähteet == Luokka:Suomen kuntakeskukset Luokka:Lapin maakunnan taajamat Luokka:Kemin taajamat Luokka:Tornion taajamat
Savonlinnan keskustaajama

Savonlinnan keskustaajama on Savonlinnan kaupungin hallinnollinen keskus ja vuoden 2019 lopussa Suomen 30. suurin taajama, joka sijaitsee Etelä-Savossa Savonlinnassa. Keskustaajama rajautuu Saimaan vesialueisiin niin etelässä kuin pohjoisessakin: etelässä avautuu Pihlajavesi ja pohjoisessa Haukivesi. Tilastokeskuksen taajama-aluerajauksen mukaan vuoden 2019 lopussa Savonlinnan keskustaajaman pinta-ala oli 22,95 neliökilometriä ja väkiluku 20 681. File:Savonlinna Kirko.JPG|Savonlinnan tuomiokirkkoa ympäristöineen. File:Savonlinnan Lyseo-Kaupungintalo 1 AB.JPG|Savonlinnan kaupungintalo. File:Olavinlinna 2016 1.jpg|Olavinlinna. ==Lähteet== Luokka:Suomen kuntakeskukset Luokka:Savonlinnan taajamat
Pietarsaaren keskustaajama

Pietarsaaren keskustaajama () on Pohjanmaalla sijaitsevan Pietarsaaren kaupungin hallinnollinen keskus, joka ulottuu osittain myös Pedersören kunnan alueelle. Se on maakuntansa toiseksi suurin ja koko Suomen 30. suurin taajama. Vuoden 2020 tilastoinnin mukaan taajaman väkiluku on 20 615 joista Pietarsaaressa asui 18 687 ja Pedersören kunnassa 1 928 ihmistä. Taajaman pinta-ala on 28,66 km² ja väestötiheys 719,3 as./km². == Lähteet == Luokka:Pietarsaaren alueellinen jako Luokka:Pedersören kunta Luokka:Suomen kuntakeskukset Luokka:Pohjanmaan maakunnan taajamat
Iso Aitasalo

Iso Aitasalo on Päijänteen saari Pirkanmaalla Kuhmoisissa. == Maantietoa == Saari on noin 1 000 metriä pitkä, 780 metriä leveä ja sen pinta-ala on 50,8 hehtaaria . Se sijaitsee Tehinselän länsiosassa aivan Kuhmoisten kirkonkylän edustalla olevan Sarvisalon saariryhmän reunalla. Saaren suojaan ja sen lännen puolelle jää Vähä Aitasalo ja lounaispuolelle Pukki. Pohjoispuolella sijaitsee Hyllä. Idässä, ulapan puolella, on saariryhmän viimeisiä saaria Kukkaro, Heinäluoto ja Kukkarontakot. Ison Aitasalon lähivedet ovat matalat ja etenkin eteläpuolella ne ovat kiviset. Sieltä löytää vielä 11 pikkusaarta, jotka jäävät Keitaansalmen taakse. Siellä on Keidas ja toinen yhtä suuri saari. Iso Aitasalo on korkeampi kuin alueen muut saaret ja se kohoaa 47 metrin korkeuteen Päijänteen pinnasta. Mäen huipulla on kalliopaljastumia ja pieniä jyrkänteitä. Saarelle on rakennettu 15 vapaa-ajan asuntoa. == Luontoarvoja == Päijänteen saaristoinventoinnissa vuonna 2015 löydettiin paikkoja, joissa kasvaa etelänhiippasammalta. == Historiaa == Kun 1900-luvun alussa saaristoa alettiin hyödyntää, rakennettiin myös Isoon Aitasaloon kalamajoja. Tosin vuoden 1938 taloudellisessa kartassa ei ole merkitty rakennuksia , mutta sotien aikana myös tälle saarelle majoitettiin sotavankeja, jotka tekivät metsätöitä saaristossa. Sotien jälkeen rakennetuista kohteista Kanervalla on ajalleen tyypilliset piirteet hyvin esillä. Vuoden 1965 peruskartassa niitä on saarella neljä. Niiden määrä alkaa kasvaa vasta vuoden 1992 kartassa ja sen jälkeen niitä on rakennettu lisää. == Huomautukset == == Lähteet == Luokka:Päijänteen saaret Luokka:Kuhmoisten saaret
Riad as-Salihin

Riad as-Salihin (, ) on Koraanin säkeiden kokoelma, jota on täydennetty 1200-luvulla eläneen damaskolaisen imaami al-Nawawin kirjoittamilla hadith- kertomuksilla. Kirja sisältää 1896 hadithia, jotka on jaettu 344 lukuun. Riad as-Salihinissa on 20 aihepiirin mukaan jaoteltua osaa. Osat ovat: 1\. Kokoelma 2\. Hyvien tapojen kirja 3\. Pöytätapojen kirja 4\. Pukeutumisen kirja 5\. Nukkumiseen, makaamiseen ja istumiseen liittyvien tapojen kirja 6\. Tervehtimisen kirja 7\. Sairaiden luona vierailun kirja 8\. Matkustustapojen kirja 9\. Hyveiden kirja 10\. I'tikafin kirja 11\. Hajjin kirja 12\. Jihadin kirja 13\. Tiedon kirja 14\. Jumalan ylistämisen ja Jumalalle kiitollisuuden kirja 15\. Jumalan rukoilemisen kirja Jumalan sanansaattajan mainitsemisen ylistämiseksi 16\. Jumalan muistamisen kirja 17\. Du'an kirja 18\. Kiellettyjen tekojen kirja 19\. Tärkeiden arvojen kirja 20\. Anteeksipyytämisen kirja Joitakin otteita kirjasta Vanhurskauden niityt on käännetty englanniksi kirjaan Reliance of the Traveller. ==Lähteet== Luokka:Islamilaiset teokset
Suppa (täsmennyssivu)

Suppa voi tarkoittaa seuraavia: ==Yleisnimenä== * suppa, jääkauden sulamisvaiheessa harjuainekseen muodostunut painanne ==Paikannimenä== * Suppa, saari Päijänteellä Kuhmoisissa * Suppa, kulmakunta Kouvolassa
Nordstromia

Nordstromia on sirppisiivet ja villaselät-heimoon kuuluva hyönteisten – täsmällisemmin perhosten – suku. Siihen kuuluu 18 lajia. == Lajit == * Nordstromia simillima * Nordstromia siccifolia * Nordstromia ochrozona * Nordstromia duplicata * Nordstromia humerata * Nordstromia undata * Nordstromia vira * Nordstromia bicostata * Nordstromia aqua * Nordstromia problematica * Nordstromia argenticeps * Nordstromia sumatrana * Nordstromia japonica * Nordstromia grisearia * Nordstromia recava * Nordstromia lilacina * Nordstromia semililacina * Nordstromia coffeata == Lähteet == *
Löytöretki suomeen

Löytöretki suomeen on suomentaja Kersti Juvan teos, jossa hän kertoo työstään ja suomentajana tekemistään käännösratkaisuista. Kirjan on julkaissut vuonna 2019 Suomalaisen Kirjallisuuden Seura. Lukuisilla palkinnoilla palkittu Juva on englanninkielisen kaunokirjallisuuden suomentaja, ja hänet tunnetaan etenkin J. R. R. Tolkienin teosten suomentajana.Kersti Juva, 375 humanistia. Helsinki.fi. Viitattu 18.10.2019. Kirjan esipuheessa hän kertoo, että kirjan tekeminen kesti neljä vuotta, siitä lähtien, kun hän vuonna 2014 sai Eminentia-apurahan elämäntyönsä kokoamiseen. Hän esittelee työtä konkreettisesti esimerkkien kautta.Juva 2019, Lukijalle, s. 7. Alkusanoissa hän korostaa asennettaan kieleen, että suomentajalle lähtökohta on, että ”kieli ei ole koodi” vaan se on ”yhteisön ääni, tapa, jolla joukko ihmisiä kommunikoi keskenään”. Suomentaminen on tulkitsemista, ja siten suomennos ei ole sama kuin alkuteos vaan teos kirjoitettuna suomalaiselle lukijalle.Juva 2019, Lukijalle, s. 8. == Arviot == Juha Mäkinen sanoi Savon Sanomissa julkaistussa arviossaan, ettei teos hänen mielestään ole löytöretki suomeen vaan ”pikemminkin laboratoriossa mikroskoopilla suoritettua havainnointia”. Hän olisi kaivannut esseemäisempää tekstiä Juvan suhteesta kieleen ja suomentajan työhön. Ville Eloranta (Helsingin Sanomat) kirjoitti, että teoksessa on valtava määrä suomen ominaispiirteitä ja monipuolisuutta esitteleviä esimerkkejä. Hänestä siinä olisi kuitenkin ollut karsimisen varaa mutta se tarjoaa kuitenkin ”mieleenpainuvan matkan suomen kieleen ja rautaisen ammattilaisen elämäntyöhön.” Kirjailija ja suomentaja J. Pekka Mäkelä huomautti blogissaan, että Juvalla on kirjassa käytössään myös vanhoja harvoin esiteltyjä sijamuotojen nimiä, kuten latiivi ja separatiivi.Mäkelä, J. Pekka: Kieli on notkea kapine. Yrttimaa.net 2.10.2019. Viitattu 19.10.2019. == Lähteet == == Aiheesta muualla == * Kirjan esittely SKS:n sivulla . * Cavén, Tina: Kuinka Bilbo Bagginsista tuli ensin Kalpa Kassinen ja sitten Bilbo Reppuli. Yle.fi 25.9.2019. Luokka:Kirjat suomen kielestä Luokka:Suomalaiset tietokirjat Luokka:Vuoden 2019 kirjat
Sirppisiivet ja villaselät

Sirppisiivet ja villaselät (Drepanidae) on perhosten lahkoon kuuluva hyönteisten heimo. Siihen kuuluu 115 sukua. == Suvut == * Achlya * Aethiopsestis * Agnidra * Albara * Ametroptila * Archidrepana * Argodrepana * Astatochroa * Ausaris * Auzata * Auzatellodes * Baryphanes * Betapsestis * Bycombia * Callicilix * Camptopsestis * Canucha * Ceranemota * Chaeopsestis * Cilix * Crocinis * Cyclidia * Cyclura * Cymatophorina * Demopsestis * Deroca * Didymana * Dipriodonta * Ditrigona * Drapetodes * Drepana * Ectothyris * Eggersops * Epicampoptera * Epipsestis * Eudeilinia * Euparyphasma * Euphalacra * Euthyatira * Falcaria * Gaurena * Gogana * Gonoreta * Gonoretodes * Habrona * Habrosyne * Hemiphruda * Horipsestis * Horithyatira * Hyalospectra * Hyalostola * Isopsestis * Isospidia * Kosemponiola * Kurama * Leucoblepsis * Liocrops * Macrauzata * Macrocilix * Macrothyatira * Marplena * Mesopsestis * Mesothyatira * Microblepsis * Microthyatira * Mimopsestis * Mimozethes * Monoprista * Monothyatira * Negera * Nemacerota * Neodaruma * Neogaurena * Neoploca * Neotogaria * Nidara * Nordstromia * Ochropacha * Oreta * Oretopsis * Paragnorima * Paralbara * Parapsestis * Phalacra * Phyllopteryx * Polydactylos * Polyploca * Problepsidis * Pseudalbara * Pseudemodesa * Pseuderosia * Pseudothyatira * Psidopala * Sabra * Spectroreta * Spica * Spidia * Strepsigonia * Streptoperas * Takapsestis * Teldenia * Tethea * Tetheella * Thyatira * Thymistada * Thymistadopsis * Togaria * Toxoides * Tridrepana * Trotothyris * Uranometra * Urogonodes * Watsonalla * Yucilix * Zusidava == Lähteet == == Aiheesta muualla == *Laji.fi: Sirppisiivet ja villaselät (Drepanidae) *Perhostutkijainseura: Suomen villaselät ja sirppisiivet *
Vz 58

Vz 58 on Tšekkoslovakiassa suunniteltu ja valmistettu rynnäkkökivääri. Asetta valmisti Česká Zbrojovka a.s. Uherský Brod, lyhyesti ČZ. Tämän mukaan myös Čz 58 -mallinimeä käytetään joskus. ==Yleistä== Vz 58 on kaasumäntä-toiminen kaasuputken, männän ja sen liikkeen välittävän tangon sijaitessa piipun yläpuolella. Niitä suojaa tukki. Kaareva lipas on aseen alla tukin ja liipasinkaaren välissä. Varmistin on sivulla pistoolikahvan yläpuolella. Takatähtäin on käsituen takaosassa. Rakenteiden ja mekanismien sijoittelun vuoksi Vz muistuttaakin Neuvostoliitossa suunniteltua ja valmistettua AK-47 - rynnäkkökivääriä. Vz 58:sta on kolme muunnosta. 58 P on perusversio, jossa ovat aikaisemmin puinen, myöhemmin puu-muovi - komposiitti - perä, tukki ja kahva. 58 Pi -mallissa on kiinnityspaikka yötähtäimelle, kookas liekinsammutin sekä kevyt haaratuki. 58 V -mallissa on taitettava, putkirunkoinen olkatuki. ==Toiminta== Vz 58 käyttää alun perin Varsovan liiton standardipatruunaa 7,62 X 39 kuten AK - 47, mutta aseen mekanismi on oleellisesti erilainen. Lukon sulkumekanismi on versio erillisellä lukituskappaleella toteutetusta kaasumäntä-toimisesta aseesta. AK 47:n lukko on lukkiutessaan ja avautuessaan pyörähtävä, jonka saavat aikaan luistiin koneistettu ura ja lukon vastin. Vz:n kaasumäntä välitystankoineen on lyhytiskuinen ja erillinen osa luistista. Luistiin on koneistettu urat, joihin liittyy lukituskappale. Luistin liikkuessa lukituskappaleen olakset vastaavat lukkoon koneistettuihin koloihin liikuttaen lukkoa luistin mukana. Luistin etuasennossa kappale painaa lukon olaksilla alas sulkien lukon patruunapesää vasten. Patruunan lauettua kaasumäntä työntää luistin liikkeelle ja sen urat nostavat lukituskappaleen ylös jolloin lukko pääsee liikkumaan ja heittää hylsyn ulos. Samalla luisti virittää iskuvasaran. Palatessaan lukko lataa uuden patruunan lippaasta ja iskuvasara lyö lukossa olevan erillisen iskupiikin takaosaan lukon ollessa kiinni. ==Tuotannosta== Vz 58:sta valmistettiin erilaisia koemalleja mm. Tšekkoslovakian omalle 7,62 x 45 mm patruunalle sekä 9 x 19 Parabellum - kaliperille. Omaa patruunaa ei kehitetty pidemmälle standardin tullessa käyttöön. Asetta tuotettiin vuosina 1959 - 1984 920000 kpl. Asetta on käytetty esimerkiksi Tšekkoslovakiassa ja siitä syntyneissä Tšekissä ja Slovakiassa, Kuubassa, Intiassa ja Libyassa. Aseen on Tšekin armeijassa korvannut ČZ:n valmistama CZ-805-Bren - rynnäkkökivääri vuodesta 2012 alkaen. ==Ominaisuuksia== *Kaliperi 7,62 x 39 mm *Lipas 30 patruunaa, ei vaihtokelpoinen AK:n lippaaseen *Pituus 843 mm *Paino 3,11 kg *Teoreetinen tulinopeus n. 800 ls/min *Luodin lähtönopeus 710 m/sek == Lähteet == == Aiheesta muualla == Luokka:Rynnäkkökiväärit Luokka:Tšekkoslovakia
Theodemir

Theodemir tai Thiudimir (k. 474 Kyrrhos) oli Pannonian ostrogoottien kuningas. Theodemir oli ostrogoottien merkittävimmän kuninkaan Teoderik Suuren sekä vandaalien kuningatar Amalafridan isä. Theodemir oli kuningas Vandalariuksen poika ja jakoi kuninkuuden veljiensä Valamirin ja Vidimirin kanssa. Theodemir hallitsi ostrogoottien valtakunnan läntisiä osia, jotka sijaitsivat nykyisen Kroatian alueella. Valamir kuoli taistelussa vuonna 468 tai 469, ja Theodemiristä tuli kaikkien Pannonian goottien kuningas. Ostrogootit lähtivät Pannoniasta vuonna 473, ja Theodemir seuraajineen matkasi kohti Konstantinopolia. He asettuivat Makedoniaan, pääkaupunkinaan Kyrrhos. Theodemir teki rauhan Rooman valtakunnan kanssa, ja takeeksi kuuliaisuudestaan hän lähetti poikansa Teoderikin panttivangiksi Konstantinopolin hoviin. Teoderikia kohdelttiin siellä hyvin, ja hän oppi kreikkalais-roomalaisen kulttuurin tavat. == Lähteet == Luokka:Ostrogoottien kuninkaat Luokka:400-luvulla syntyneet Luokka:Vuonna 474 kuolleet
Lirim Zendeli

Lirim Zendeli (s. 18. lokakuuta 1999 BochumLirim Zendeli Driver Database) on saksalainen, albanialaistaustainen autourheilija. Zendeli aloitti kilpauransa vuonna 2016 ADAC Formula 4 -sarjassa, josta hän saavutti yhden palkintosijan sijoittuen loppupisteissä 13:ksi. Vuonna 2017 Zendeli jatkoi ADAC F4 -sarjassa voittaen kolme kilpailua sijoittuen sarjan neljänneksi. Vuonna 2018 Zendeli jatkoi kolmannen kauden sarjassa ja onnistui voittamaan sarjan mestaruuden. Vuonna 2019 Zendeli siirtyi FIA Formula 3 Championship -sarjaan ja keräsi kauden aikana kuusi pistettä. == Formula 3 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2019 Sauber Junior Team by Charouz ESP FEA 14 ESP SPR 11 FRA FEA Kesk. FRA SPR 16 AUT FEA 8 AUT SPR 7 GBR FEA 15 GBR SPR 9 HUN FEA Kesk. HUN SPR 20 BEL FEA 22 BEL SPR 22† ITA FEA Kesk. ITA SPR 18 RUS FEA WD RUS SPR WD 6 18. 2020 Trident AUT FEA 5 AUT SPR 5 STY FEA 2 STY SPR 10 HUN FEA Kesk. HUN SPR 16 GBR FEA 13 GBR SPR 11 GBR FEA 9 GBR SPR 2 ESP FEA 12 ESP SPR 16 BEL FEA 1 BEL SPR 8 ITA FEA 7 ITA SPR 4 TUS FEA 4 TUS SPR Kesk. 104 8. 2022 Charouz Racing System BHR SPR BHR FEA EMI SPR EMI FEA ESP SPR 20 ESP FEA 15 GBR SPR GBR FEA AUT SPR AUT FEA HUN SPR HUN FEA BEL SPR BEL FEA NED SPR NED FEA ITA SPR ITA FEA 0 31. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Pisteet Sijoitus 2021 MP Motorsport BHR SP1 9 BHR SP2 Kesk. BHR FEA 18 MON SP1 15 MON SP2 7 MON FEA Kesk. AZE SP1 13 AZE SP2 Kesk. AZE FEA 10 GBR SP1 11 GBR SP2 9 GBR FEA 9 ITA SP1 15† ITA SP2 12 ITA FEA 7 RUS SP1 10 RUS SP2 C RUS FEA 16 SAU SP1 SAU SP2 SAU FEA ABU SP1 ABU SP2 ABU FEA 13 17. 2022 Campos Racing BHR SPR BHR FEA SAU SPR SAU FEA EMI SPR EMI FEA ESP SPR ESP FEA MON SPR MON FEA AZE SPR AZE FEA GBR SPR GBR FEA AUT SPR AUT FEA FRA SPR FRA FEA HUN SPR HUN FEA BEL SPR 20 BEL FEA 21† NED SPR NED FEA ITA SPR ITA FEA ABU SPR ABU FEA 0 29. ==Lähteet== Luokka:Elävät henkilöt Luokka:Saksalaiset autourheilijat Luokka:Vuonna 1999 syntyneet
Mikko Sakki

Mikko Antero Sakki (26. syyskuuta 1930 Iitti – 15. maaliskuuta 1998Geni: Mikko Antero Sakki (Viitattu 18.10.2019)) oli suomalainen päätoimittaja. Mikko Sakin vanhemmat olivat Aukusti (August) ja Ida Maria Sakki ja puoliso vuodesta 1955 Airi Elsa Anneli Näyhä. Sakki kävi keskikoulun 1947 ja työskenteli Kajaani- lehden päätoimittajana 1957–1961 ja Savonmaan 1961–1968. Warkauden Lehden 2. toimittaja ja toimituspäällikkö hän oli 1968 ja Uuden Savon päätoimittajana vuodesta 1969. == Lähteet == Luokka:Suomalaiset päätoimittajat Luokka:Vuonna 1930 syntyneet Luokka:Vuonna 1998 kuolleet